**LJETO 2016.**

**Informacija o odvijanju**

**turističke sezone u Tivtu**

**Septembar, 2016.**

**SADRŽAJ**

|  |  |  |
| --- | --- | --- |
|  |  | **strana** |
| **1.** | ***IZVJEŠTAJ O RADU TURISTIČKE ORGANIZACIJE TIVAT – LJETO 2016.*** | **2** |
| **2.** | ***TURISTIČKI PROMET U TIVTU – MONSTAT (tabelarni prikaz)*** | **5** |
| **3.** | ***IZVOD IZ REZULTATA ANKETE TURISTA 2016. ZA OPŠTINU TIVAT*** | **6** |
| **4.** | ***INFORMACIJA O ODVIJANJU TURISTIČKE SEZONE JAVNIH PREDUZEĆA I USTANOVA U TIVTU*** | **8** |

1. ***IZVJEŠTAJ O RADU TURISTIČKE ORGANIZACIJE TIVAT – LJETO 2016.***

U period od januara do kraja septembra 2016. godine Turistička organizacija opštine Tivat poslovala je u skladu sa strateškim ciljevima razvoja turizma u Tivtu.

Nastavljeno je sa pozicioniranjem Tivta kao visoko kvalitetne turističke destinacije, poštovanjem lokalnih karakteristika i opredijeljenošću za održivost razvoja na teritoriji opštine i države.

TO Tivat je učestvovala u projektima od značaja za lokalnu zajednicu i dala doprinos u obuci stručnih kadrova. U sprovođenju plana TO Tivat imala je saradnju NTO, lokalne samouprave, medija, privrede, institucija kulture, NVO i drugih subjekata. TO Tivat imala je redovnu i blisku saradnju i međusobnu podršku sa LTO primorja, Podgorice i Cetinja radi planiranja zajedničkih nastupa na sajmovima i koordinisanih akcija u zemlji.

**Januar – april**

TO Tivat učestvovala je na svim sajmovima koje je predvidjela Planom i programom rada za 2016. i to na zajedničkim štandovima sa NTO ili sa LTO primorja. Na sajmovima na kojima nijesmo učestvovali participirali smo sa propagandnim materijalom.

U organizaciji NTO učestvovali smo na sajmovima: Beč, Utreht, Beograd, Berlin i Moskva. Sa drugim LTO smo obišli sajmove: Oslo, Bratislava, Prag i Budimpešta, kao i u regionu Skoplje, Priština, Lukavac i Novi Sad.

Nabavljeno je 8 optičkih čitača dokumenata radi prijave stranaca prema programu RB90 koji su značajno olakšali rad radnicima tokom devet mjeseci 2016.

15.01.2015. pridružila su nam se četiri visokoškolca na stručnom osposobljavanju po programu Vlade Crne Gore od kojih smo jednog uputili na ispomoć u Sektor finansija opštine Tivat, troje su cijelu sezonu samostalno radili u biroima.

21.01.2016. donesena je Uredba Vlade Crne Gore o visini boravišne takse za plovne objekte nautičkog turizma što je bio jedan od preduslova da se otpočne sa ovom aktivnošću.

03.02. na “Dan močvarnih staništa” pomogli smo opremanje punkta na Solilima da omogućimo lakši rad zaposlenima u ovom informativnom centru JP Morsko dobro i CZIP.

Dana 05.02.16. proslavili smo sa gostima iz NTO, svojim poslovnim partnerima i bivšim radnicima 11 godina od konstitutivne sjednice Skupštine TO Tivat u restoranu ,,Druga priča”.

Planirana aktivnost za 22.03. “Dan voda” o postavljanju gradske česme odložena je do definisanja prave pozicije za istu.

**Maj – jun**

Dana 22.04. na svjetski “Dan planete Zemlje” započela je akcija ,,Dani magnolije”, tradicionalna manifestacija kroz koju TO Tivat daje značaj zaštiti životne sredine i podstiče građane da učine naše mjesto ugodnim za boravak gostiju. Nagrade su dodijeljene 10.06. na bazenu hotela ,,Kamelija”. Tokom ove akcije 05.06. na “Dan zaštite životne sredine” usadili smo drvo ispred našeg biroa na autobuskoj stanici.

Na Solilima smo obilježili i 10 maj “Dan ptica i drveća” i “Dan tjelesnih aktivnosti” gdje smo zajedno sa prof. fizičke kulture poslali poruku o zdravom životu.

Već početkom maja mjeseca Turistička organizacija je imala brošuru ,,Vodič kroz manifestacije” i gotov kalendar Tivatskih ljetnjih fešti, štampala ga u 6000 primjeraka i odmah plasirala u zemlje regiona tokom “Roadshow” kampanje..

Putem medija i prigodnim lecima pozvali smo izdavaoce privatnog smještaja da legalizuju svoje kapacitete.

Pripremljeno je 50.000 kom mape CG i grada, 3.000 kom kataloga ,,Od elite do elite”, 9.000 mapa plaža i po 3.000 kom brošure ,,Tivat na dlanu” na našem i engleskom jeziku. Takođe smo štampali po 2.000 kom mape Boke na našem i engleskom jeziku, kao i određenu količinu mape Vrmca.

Tokom 13. i 14.06. naša gošća bila je Ivana Dukčević, poznata turistička blogerka koja je obišla sve znamenitosti Tivta i opisala ih sa puno pažnje i pohvala.

Zapažena je i posjeta 18 novinara Srbije koju je organizovala marketinška agencija Top one sa kojom sarađujemo već duži niz godina. Novinari su obišli Lušticu, CZK, Porto Montenegro i bili ugošteni od strane preduzeća New brand Tivat na brodu ,,Vodena kočija”.

Američka producentska kuća Associated television international i Baldući film iz Zagreba snimali su dio turističkog filma u Tivtu gdje smo im davali logističku podršku.

Već dugi niz godina imamo svoj prostor na sajtu furaj.ba u BIH i u Poslovnom vodiču Srbije.

Jedan od upečatljivijih priloga bio je i na Prvoj srpskoj tv kada smo zajedno sa glumcem Aleksandrom Srećkovićem Kuburom dočekali goste na trajektu Kamenari-Lepetane.

Izuzetnu saradnju sa medijima ostvarili smo kako u pripremi sezone tako i tokom cijelog trajanja Tivatskih ljetnjih fešti. Osim Radio Tivta koji je naš prvi saradnik, posebnu zahvalnost za medijsku podršku TO Tivat iskazuje medijima: Vijesti- tv i dnevne novine, Radio Jadran, TV Pink , TV KG9, Radio Dux, Bokanews, Prva tv i časopisima Res Publika i Belguest.

Podsticali smo visokoškolce da što više učestvuju na javnim raspravama, radionicama, seminarima, da prate aktuelne trendove u turizmu.

Biroi su otvoreni 25.05.2016. osim biroa na autobuskoj stanici, koji je otvoren 01.04.

**Jul – avgust**

Tivatske ljetnje fešte otpočeli smo 24.06. koncertom Josipe Lisac na rivi koji je brojnom publikom unio optimizam da će 2016. biti još jedna uspješna godina za TO Tivat.

U toku rada na pripremi svih manifestacija za ljeto pripremili smo i tehnički inovirali rad sa prijavom stranaca i naplatom b.t. na terenu tako što smo zaposlenima obezbijedili lap topove i vezu sa programom RB90 , a u isto vrijeme anketarima nabavili program i tablet uređaje radi lakše obrade ankete.

01.07. 04.08. u saradnji sa Maslinarskim društvom ,,Boka” organizovali smo manifestaciju ,,Bokeška maslina”.

05.07. na Trgu Magnolija organizovan je koncert grupe ,,Zemlja gruva”, a već 08.07. prvi sajam vina, dok je drugi bio 08.08.

11.07. na rivi Pine upriličen je koncert Nena Belana, a 16.07. grupe ,,Zoster”.

,,Ljeto dobrog ukusa” organizovali smo u konobi ,,Bacchus” 12.07, na plaži Ponta 15.07, u restoranu hotela ,,Pine” 18.07, na plaži Movida 03.08. i u konobi “Giardino” u Donjoj Lastvi 12.08.

Izložbe suvenira organizovane su 19.07. i 16.08. uz veliki broj zainteresovanih izlagača i posjetilaca.

Zapaženi su i koncerti “Tivat u rock and rollu” 21.07, MVP i Bane Lalić 24.07, Goran Vukošić i Olja Karleuša u Radovićima 02.08, “Partibrejkersi” 13.08. i za kraj “Mostar sevdah reunion” 23.08.

Posebno treba izdvojiti “I Festival uličnih performera” koji se održao od 28. do 30.07. u Tivtu. Izuzetne pohvale za organizaciju i izbor umjetnika koji su nastupali na ovom festivalu TO Tivat je dobila sa svih strana, tako da uz podršku opštine Tivat, planira ovaj festival održati i u 2017. godini.

Po procjenama stručnjaka za tu oblast Tivatske ljetnje fešte pratilo je blizu 60000 posjetilaca.

Bili smo jedni od sponzora gostovanja Ansambla ,,Tanec” iz Makedonije, Triatlona , Žućenica festa, Fešte od rogača, Jadranskih igara, obezbijedili muzički program na zatvaranju “Bućarske olimpijade”. Pomogli smo i mjesne zajednice u obezbjeđivanju 5 programa koji su se održali u prostorijama istih.

U toku ljeta gostima koji uredno plaćaju boravišnu taksu poklonili smo 100 karata za pozorišne predstave iz produkcije CZK Tivat.

Pet puta smo organizovali doček gostiju na trajektu Kamenari- Lepetane uz priganice i predstavnike folklornog ansambla ,,Boka”.

U periodu od 01.06. do 20.09.2016. godine imali smo ukupno 40.249 posjeta našem sajtu od čega je 72,5% novih posjetilaca. Najviše ih je iz Crne Gore (20.567), Srbije (9.964), BiH (2.113), zatim Hrvatske (807), Rusije (1.674), Njemačke (1.029), Velike Britanije (502) i Francuske (294).

Aktivno smo učestvovali u radu Koordinacionog tijela za praćenje turističke sezone i davali doprinos prevazilaženju utvrđenih nepravilnosti i problema.

**Septembar**

Početkom septembra uključili smo se u rad Organizacionog odbora za doček 2017. godine koji će organizovati Opština Tivat i Turistička organizacija grada.

Pomogli smo i 52. Svjetsko prvenstvo u ribolovu iz broda za seniore koje se održava 25 - 30.09.2016.

Sumirani su i rezultati ankete koji su od značaja za ocjenu uspjeha glavne turističke sezone na teritoriji opštine Tivat i identifikuju snagu i slabosti u postojećoj ponudi, kao i sagledavanje mogućnosti za njeno poboljšanje (Anketa je prilog ovom izvještaju).

**Ostalo**

01.01.2016. povećana je cijena boravišne takse na teritoriji opštine Tivat sa 0,70 na 0,90 eura, što je povećanje od 28,57 %. Ovo nije jedino povećanje koje je Turistička organizacija opštine Tivat ostvarila u svom radu za prvih devet mjeseci rada, nego se ono kreće u biroima i u naplati na terenu i do 40%, a zajedno sa pravnim licima i do 65%.

Nažalost, nije se otpočelo sa naplatom boravišne takse za plovne objekte iz objektivnih razloga. 24.06.2016. MORT nas je obavijestio da u lučkim kapetanijama treba obezbijediti mjesto za radnika LTO, međutim u ispostavi Tivat nema uslova. Očekivali smo pomoć od marine PM, ali do kraja sezone nije završen objekat u kome bi se našlo mjesta i za predstavnika TO Tivat.

Sopstvenim sredstvima obnovili smo i više znakova turističke signalizacije.

Reklamni materijal koji je izrađen još za Novu Godinu 2016. racionalno je trošen, tako da smo ga imali i tokom ljeta za poklone našim poslovnim partnerima i gostima opštine.

Redovno smo dostavljali podatke o broju gostiju svim zainteresovanim subjektima, sarađivali sa lokalnom samoupravom, javnim preduzećima, MUP-om, Domom zdravlja, Službom zaštite, ZZZCG, inspekcijskim službama i ostalim subjektima koji su na svoj način doprinijeli uspješnoj sezoni.

**Administrativni kapaciteti**

Cjelokupan rad Turističke organizacije Tivat, njenih biroa, anketu i naplatu boravišne takse od fizičkih lica na terenu, uspješno su odradili, osim stalnih radnika, 11 informatora, 3 anketara, 2 naplatioca na terenu, 3 visokoškolca i 1 asistent u radu.

Uloga TO Tivat u edukaciji kadrova za rad u turizmu ogledala se u obuci 3 srednjoškolca i pomenutih visokoškolaca.

TO Tivat pokazuje i punu društvenu odgovornost, pa smo se odazivali pozivima humanitarnih, sportskih i drugih organizacija radi saradnje i pomoći.

1. ***TURISTIČKI PROMET U TIVTU – MONSTAT (tabelarni prikaz)***

***Januar - Avgust 2015/2016***

|  |  |  |
| --- | --- | --- |
| **2015** | **POSJETIOCI** | **NOĆENJA** |
|  | **Domaći** | **Strani** | **UKUPNO** | **Domaći** | **Strani** | **UKUPNO** |
| **UKUPNO:** | **3824** | **49375** | **53199** | **16555** | **542454** | **559009** |

|  |  |  |
| --- | --- | --- |
| **2016** | **POSJETIOCI** | **NOĆENJA** |
|  | **Domaći** | **Strani** | **UKUPNO** | **Domaći** | **Strani** | **UKUPNO** |
| **UKUPNO:** | **3734** | **54079** | **57813** | **16753** | **582730** | **599483** |

***INDEX (Januar – Avgust 2016/15):*** *Posjetioci: 108,67****,*** *Noćenja: 107,24****,***

*Prosječno zadržavanje (januar - avgust 2016.): 10,37 dana.*

***Jun - Avgust 2015/2016***

|  |  |  |
| --- | --- | --- |
| **2015** | **POSJETIOCI** | **NOĆENJA** |
|  | **Domaći** | **Strani** | **UKUPNO** | **Domaći** | **Strani** | **UKUPNO** |
| **UKUPNO:** | **1924** | **39114** | **41038** | **11546** | **461922** | **473468** |

|  |  |  |
| --- | --- | --- |
| **2016** | **POSJETIOCI** | **NOĆENJA** |
|  | **Domaći** | **Strani** | **UKUPNO** | **Domaći** | **Strani** | **UKUPNO** |
| **UKUPNO:** | **1877** | **44011** | **45888** | **12027** | **490493** | **502520** |

***INDEX (Jun – Avgust 2016/15):*** *Posjetioci: 111,82****,*** *Noćenja: 106,14****,***

*Prosječno zadržavanje (jun – avgust 2016.): 10,95 dana.*

Po zemlji pripadnosti gostiju koji su posjetili Tivat, za 8 mjeseci 2016. godine (januar – avgust), najviše noćenja su ostvarili turisti iz Srbije, zatim slijede gosti iz Rusije, Bosne i Hercegovine, Velike Britanije, Mađarske, Njemačke...

1. ***IZVOD IZ REZULTATA ANKETE TURISTA 2015. ZA OPŠTINU TIVAT***

ZADOVOLJSTVO / NEZADOVOLJSTVO TURISTA RAZLIČITIM ELEMENTIMA TURISTIČKE PONUDE TIVTA

-TABELA PROSJEČNIH OCJENA NA PITANJA O KVALITETU-

Koliko ste zadovoljni sledećim elementima turističke ponude u Tivtu?

(veoma zadovoljan-5, zadovoljan-4, osrednje-3, nezadovoljan-2, veoma nezadovoljan-1)

|  |  |  |  |  |
| --- | --- | --- | --- | --- |
|  | SVI | crnogorski | ruski | engleski |
|  | **2016** | 2015 | 2013 | **2016** | 2015 | 2013 | **2016** | 2015 | 2013 | **2016** | 2015 | 2013 |
| 1. | **4.60** | 4.49 | 4.64 | **4.52** | 4.40 | 4.46 | **4.64** | 4.54 | 4.73 | **4.64** | 4.52 | 4.73 |
| 2. | **4.39** | 4.40 | 4.48 | **4.35** | 4.40 | 4.39 | **4.34** | 4.31 | 4.48 | **4.49** | 4.48 | 4.58 |
| 3. | **4.37** | 4.38 | 4.48 | **4.33** | 4.31 | 4.39 | **4.33** | 4.34 | 4.43 | **4.45** | 4.49 | 4.63 |
| 4. | **4.40** | 4.42 | 4.56 | **4.37** | 4.41 | 4.44 | **4.34** | 4.35 | 4.63 | **4.49** | 4.49 | 4.61 |
| 5. | **4.28** | 4.32 | 4.40 | **4.28** | 4.26 | 4.30 | **4.22** | 4.24 | 4.37 | **4.33** | 4.46 | 4.53 |
| 6. | **4.34** | 4.32 | 4.35 | **4.35** | 4.24 | 4.25 | **4.34** | 4.26 | 4.29 | **4.32** | 4.47 | 4.52 |
| 7. | **4.33** | 4.27 | 4.31 | **4.31** | 4.20 | 4.14 | **4.33** | 4.20 | 4.32 | **4.34** | 4.41 | 4.40 |
| 8. | **4.32** | 4.22 | 4.33 | **4.28** | 4.19 | 4.13 | **4.32** | 4.16 | 4.33 | **4.36** | 4.31 | 4.53 |
| 9. | **4.26** | 4.19 | 4.22 | **4.24** | 4.14 | 4.08 | **4.21** | 4.08 | 4.21 | **4.32** | 4.34 | 4.38 |
| 10. | **4.20** | 4.16 | 4.21 | **4.12** | 4.06 | 4.02 | **4.12** | 4.05 | 4.26 | **4.36** | 4.36 | 4.36 |
| 11. | **4.40** | 4.23 | 4.39 | **4.40** | 4.18 | 4.19 | **4.34** | 4.16 | 4.54 | **4.46** | 4.34 | 4.45 |
| 12. | **4.18** | 4.03 | 4.10 | **4.24** | 3.97 | 3.87 | **4.19** | 3.93 | 4.24 | **4.12** | 4.19 | 4.18 |
| 13. | **4.00** | 3.80 | 3.89 | **3.96** | 3.74 | 3.69 | **4.04** | 3.72 | 3.96 | **3.99** | 3.95 | 4.03 |
| 14. | **4.12** | 4.01 | 3.94 | **4.09** | 3.96 | 3.83 | **4.19** | 3.91 | 3.95 | **4.08** | 4.17 | 4.03 |
| 15. | **4.05** | 3.98 | 3.82 | **4.01** | 3.89 | 3.64 | **4.03** | 3.82 | 3.81 | **4.12** | 4.24 | 4.00 |
| 16. | **4.08** | 4.01 | 3.84 | **4.06** | 3.94 | 3.75 | **4.06** | 3.81 | 3.79 | **4.11** | 4.27 | 3.99 |
| 17. | **4.17** | 4.11 | 3.98 | **4.21** | 4.12 | 3.88 | **4.14** | 3.93 | 3.95 | **4.16** | 4.29 | 4.10 |
| 18. | **4.13** | 4.02 | 4.13 | **4.07** | 3.93 | 3.97 | **4.23** | 3.97 | 4.23 | **4.10** | 4.17 | 4.20 |
| 19. | **3.93** | 3.96 | 4.02 | **3.95** | 3.89 | 3.92 | **3.99** | 3.90 | 4.16 | **3.86** | 4.10 | 3.99 |
| 20. | **3.95** | 4.01 | 4.11 | **3.95** | 3.94 | 3.95 | **4.08** | 3.95 | 4.14 | **3.82** | 4.14 | 4.23 |
| 21. | **4.20** | 4.20 | 4.18 | **4.20** | 4.16 | 4.01 | **4.24** | 4.13 | 4.19 | **4.17** | 4.31 | 4.34 |
| 22. | **4.06** | 4.16 | 4.12 | **4.09** | 4.20 | 4.11 | **4.00** | 4.00 | 3.89 | **4.09** | 4.27 | 4.36 |
| 23. | **4.21** | 4.28 | 4.22 | **4.22** | 4.34 | 4.09 | **4.14** | 4.19 | 4.18 | **4.26** | 4.32 | 4.38 |
| 24. | **4.28** | 4.28 | 4.29 | **4.33** | 4.27 | 4.10 | **4.19** | 4.18 | 4.21 | **4.31** | 4.38 | 4.57 |
| 25. | **4.35** | 4.22 | 4.41 | **4.37** | 4.19 | 4.11 | **4.31** | 4.16 | 4.40 | **4.36** | 4.30 | 4.72 |
| 26. | **4.33** | 4.31 | 4.40 | **4.25** | 4.14 | 4.01 | **4.41** | 4.34 | 4.44 | **4.34** | 4.44 | 4.74 |
| 27. | **4.30** | 4.31 | 4.41 | **4.26** | 4.28 | 4.20 | **4.33** | 4.24 | 4.34 | **4.31** | 4.40 | 4.68 |
| 28. | **4.44** | 4.37 | 4.51 | **4.43** | 4.38 | 4.35 | **4.49** | 4.24 | 4.45 | **4.40** | 4.50 | 4.72 |
| 29. | **4.53** | 4.42 | 4.52 | **4.47** | 4.40 | 4.23 | **4.58** | 4.33 | 4.60 | **4.55** | 4.54 | 4.75 |
| M: | 4.25 | 4.20 | 4.25 | 4.23 | 4.16 | 4.09 | 4.25 | 4.12 | 4.26 | 4.27 | 4.33 | 4.40 |

*(****Pitanja:*** *1. Ljepota prirode i okruženja, 2. Pogodnost za provodenje porodičnog odmora, 3. Kvalitet usluga u smještajnom objektu, 4. Ljubaznost osoblja u smještajnom objektu, 5. Kvalitet hrane u smještajnom objektu, 6. Komfor smještaja, 7. „Vrijednost za novac“ smještaja, 8. Kvalitet hrane u restoranima van smještajnog objekta, 9. Bogastvo gastronomske ponude u mjestu, 10. „Vrijednost za novac“ gastronom. Ponude, 11. Gostoljubivost lokalnog stanovništva, 12. Čistoća grada, 13. Čistoća, uređenost i opremljenost plaža, 14. Ponuda organiz.izleta u okruženju Tivta, 15. Bogastvo sportskih sadržaja, 16. Bogastvo sadržaja za zabavu, 17. Raznolikost kulturnih manifestacija, 18. Prometna dostupnost mjesta, 19. Kvalitet lokalnog prevoza, 20. Saobracaj sa ostalim mjestima, 21. Prezentacija kulturne baštine, 22. Mogucnost za kupovinu, 23. Ocijena radnog vremena trgovine, 24. Kvalitet informacija, 25. Tišina i mir, 26. Ekološka očuvanost, 27. „Vrijednost za novac“ ukupnog boravka, 28. Ukupan boravak, 29. Sigurnost)*

***Ukupna prosječna ocjena (4,25),*** posmatrajući cjelokupni uzorak, je ista kao i 2013. godine kada je bila najbolja godina po ocjeni turista od kada se radi anketa na području opštine Tivat. Na nivou poduzoraka, najviši opšti stepen zadovoljstva možemo konstatovati na poduzorku „engleskih“ turista, dok su „najmanje“ zadovoljni turisti koji su anketu popunili na crnogorskom jeziku, iako su ove razlike male. U odnosu na 2015. godinu (4.20) imamo rast ukupne prosječne ocjene i možemo konstatovati, iz ugla rezultata ankete turista 2016., da je ovogodišnja turistička sezona prošla dobro i da su gosti više nego zadovoljni svim elementima turističke ponude Tivta.

Elementi/aspekti turističke ponude Tivta kojima su turisti na nivou cjelokupnog uzorka najzadovoljniji su: ***ljepota prirode i okruženja (4.60), sigurnost (4.53), ukupan boravak (4.44), gostoljubivost lokalnog stanovništva (4.40), ljubaznost osoblja u smještajnom objektu (4.40).***

Elementi/aspekti turističke ponude Tivta kojima su turisti, generalno posmatrano, najmanje ili, preciznije rečeno, nešto manje zadovoljni su: ***kvalitet lokalnog prevoza (Lepetani - Krašići) (3.93) i saobracaj sa ostalim mjestima (3.95).*** Ovo su ujedno i „najlošije“ ocjene na nivou cjelokupnog uzorka, sve ostale ocjene su preko 4.00.

Analiza različitih elemenata turističke ponude Tivta na poduzorcima pokazuje da su turisti koji su popunili anketu na svim jezicima (crnogorski, engleski i ruski) ispoljili približno isti stepen zadovoljstva u odnosu na gotovo sve posmatrane elemente. Najniže ocjene su dali „engleski“ gosti na elemente ***saobracaj sa ostalim mjestima (3.82) i kvalitet lokalnog prevoza (Lepetani - Krašići) (3.86).*** Najveća ocjena je bila takođe kod „engleskih“ turista ***ljepota prirode i okruženja (4.64).*** Kad su ruski turisti u pitanju primjećujemo da su sve ocjene preko 4.00 izuzev ***kvalitet lokalnog prevoza (Lepetani - Krašići) (3.99).*** Kod turista koji su popunili anketu na crnogorskom jeziku, najniža ocjena se odnosi na ***kvalitet lokalnog prevoza (Lepetani - Krašići) (3.95) i saobracaj sa ostalim mjestima (3.95) i*** ***čistoća, uređenost i opremljenost plaža (3.96).***

Kada je riječ o kvalitetu smještaja, usluge i hrane u smještajnom objektu interesantno je da se ocjene kreću od ***(4.28) kvalitet hrane u smještajnom objektu*** (turisti koji su popunili anketu na crnogorskom jeziku), do ***(4.49)*** ***ljubaznost osoblja u smještajnom objektu*** kod „engleskih“ turista.

Međutim, važno je imati u vidu i da su pomenuti elementi turističke ponude Tivta koje su turisti procjenili kao manje zadovoljavajuće, to samo u relativnom smislu, a da su i oni zapravo dobili vrlo dobre ocjene. U prilog tome govori i visok stepen zadovoljastva koje su turisti na svim poduzorcima manifestovali u odnosu na ***ukupan boravak u Tivtu*** ***(4.44) i sigurnost (4.53)***.

1. **INFORMACIJA O ODVIJANJU TURISTIČKE SEZONE JAVNIH PREDUZEĆA I USTANOVA U TIVTU**

**AERODROM - TIVAT**

U sklopu svojih redovnih aktivnosti osoblje **Aerodroma “ Tivat”** ostvarilo je još jednu veoma uspješnu sezonu.

Posmatrano  po ljetnjim mjesecima ostvaren je sledeći promet:

|  |  |  |
| --- | --- | --- |
|  | **PUTNICI** | **VAZDUHOPLOVA** |
|  | **2016** | 2015 | 2016/15 (u %) | **2016** | 2015 | 2016/15 (u %) |
| Jun | 147.126 | 131.870 | +11.57 % | 871 | 774 | + 12.53 % |
| Jul | 219.423 | 199.919 | + 9.76 % | 1.211 | 1.067 | +13.50 % |
| Avgust | 223.733 | 213.857 | + 4.62 % | 1.220 | 2.015 | + 60.55 % |
| **Ukupno:** | **590.282** | **545.646** | **+ 8.18 %** | **3.302** | **3.856** | **+ 85.63 %** |

**UPRAVA POLICIJE TIVAT**

U turističkoj sezoni 2016. godine, u okviru zone odgovornosti Odjeljenja bezbjednosti Tivat, **stanje javnog reda i mira, kao i kriminaliteta bilo je na izuzetno povoljno i bez bezbjednosno interesantnih dogadjaja koji bi izazvali posebnu pažnju javnosti i uznemirenost gradjana**, te je kontinuiranim profesionalnim odnosom prema poslu i maksimalnim angažovanjem posojećih ljudskih i materijalno-tehničkih kapaciteta stvoren osjećaj sigurnosti i stabilnosti kako za ličnu bezbjednost gradjana, tako i za njihovu imovinu. U traženom periodu registrovano je 12 narušavanja Javnog reda i mira od strane 16 izršilaca. Analizom prekršaja utvrdjeno je da je suprotno članu **10 Zakona o JRiM (fizički napad) izvršeno 8 prekršaja**, nakon čega slijede prekršaji suprotno **članu 6 (uznemiravanje gradjana) u 1 slučaju**, zatim **članu 7 (drsko ponašanje) u 3 slučaja** prekršaj suprotno **članu 11 (omalovažavanje ili ometanje službenog lica u vršenju službene dužnosti) u 1 slučaja**, **član 31 prosjačenje u 4 slučaja** što predstavlja udio u navedenoj prekršajnoj problematici. Od svih navedenih prekršaja u 3 slučajeva je evidentirano da su izvršioci bili pod dejstvom alkohola, dok kao veoma dobar primjer ističemo da nijesmo imali povratnike (lica sklona vršenju prekršaja) kao izvršioce, što ukazuje na dobar operativan i preventivan rad prema ovoj kategoriji lica

**Izvršioci narušavanja javnog reda i mira**

|  |  |
| --- | --- |
| **Državljani Crne Gore** | 14 |
| **Strani državljani** | 3 |

**Mjesta izvršenja prekršaja**

|  |  |
| --- | --- |
| **Ulice i trgovi** | 11 |
| **Ugostiteljski objekti** | 1 |
| **Stanovi i porodične kuće** |  |
| **Sportski objekti** |  |
| **Ostala mjesta** | 2 |

**Starosna struktura izvršilaca prekršaja**

|  |  |
| --- | --- |
| **Maloljetnici** |  |
| **Od 18 do 30 godina** | 8 |
| **Od 30 do 40 godina** | 2 |
| **Preko 40 godina** | 7 |

**Vrijeme narušavanja Javnog reda i mira**

|  |  |
| --- | --- |
| **Od 00 do 06 časova** | 4 |
| **Od 06 do 12 časova** | 4 |
| **Od 12 do 18 časova** | 2 |
| **Od 18 do 24 časova** | / |

Analizirajući navedene podatke, i postignute rezultate, te korišćenjem komparativne metode sa periodom 2015. godine, kada je registrovano 15 narušavanja Javnog reda i mira, konstartujemo blago smanjenje od oko 20 %. Kao bitne aktivnosti u 2016. godini ističemo i obezbjedjenja niza kulturnih, vjerskih i ostalih manifestacija, kojom prilikom nije zabilježena ni jedna nepravilnost ili narušavanje Javnog reda i mira na navedenim manifestacijama, koa ni prilikom obezbjedjenja velikog broja štićenih ličnosti koje su posjetile Tivat u toku turističke sezone.

Ističemo slučaj narušavanja JRiM u vezi ispisivanja grafita na prostorijama Osnovne škole i Dječijeg vrtića, koje su svojim sadržajem izazvale opšte interesovanje javnosti, čak i preko sredstava informisanja. Dobrim radom operativnih službenika na terenu, počinioci su otkriveni, procesuirani nadležnim sudskim organima, izvršena je analiza prekršaja i njegove pozadine, tako da je slučaj zatvoren bez daljih problema i sa velikim pozitivnim reakcijama od strane građana i medija. U vrijeme ljetnje turističke sezone na teritoriji opštine Tivat održano je niz kulturnih manifestacija i koncertnih dešavanja, pri čemu treba pomenuti Tivatske prugatorije, koncerte Josipe Lisac, Nena Belana, „Partibrejkers“, „Mostar svedah reunion“ i drugih, te niz manifestaciji u organizaciji Turističke organizacije Tivta poput “Ljeta dobrog ukusa” „Fešte od rogača“ koje su privukle značajan broj gostiju i protekle bez problema. Na teritoriji opštine Tivat i pored prisustava većeg broja gostiju i posjetilaca nije bila izražena problematika “prosječenja” i “odganizovanja prosjačenja”, kao ni problematika “stitnih kradja” na plažama što je pokazatelj da su operativnim radom, obilascima i prisustvom na terenu ovi vidovi devijentnog ponašanja svedeni na najmanju moguću mjeru. Takodje, ističemo i asistenciju shodno zahtjevu Uprave za inspekcijske poslove, Sektoru zaštite životne sredine i prostora pružena je asistncija navedenom organu prilikom uklanjanja bespravno postavljenog objekta kog ugostiteljskog objekta „Apolon“ na gradskoj obali „Pine“ u Tivtu koja je izazvala zbog svoje specifičnosti mogla izazvati veću pažnju i pozornost javnosti, ali je adekvatnom bezbjednosnom procjenom i planom protekla nesmetano.

Takodje, u izvještajnom periodu u avgustu od strane „DOO Ponta“ – Seljanovo, podnijet je zahtjev za održavanje koncerta elektronske muzike na platou plažnog bara „Ponta“ na Seljanovu kojom prilikom je donijeto rješenje o zabrani navedenog skupa, zbog neblagovremene prijave od strane organizatora.

Operativnim radom na terenu službenici policije rasvijetlili su veći broj krivičnih djela, a svojim preventivnim prisustvom i stalnim obilascima grada, kao i prigradskih naselja, od kojih ističemo poluostrvo Luštica, sa naseljima Radovići i Krašići bitno su doprinijeli da dođe do smanjenja stope kriminaliteta, kao i da stanje opšte bezbjednosti na teritoriji Tivta bude podignuto na veći nivo. Poseban akcenat je stavljen i na problem „prosjačenja“ kojom prilikom je evidentirano nekoliko slučajeva, a izvroci su pravovremeno i blegovremeno procesuirani.

Shodno gore navedenom, kako u iskazanoj problematici u radu, tako i u vremenskim uslovima, te postignutim rezultatima rada, koji su uticali na stanje bezbjednosti saobraćaja, ocjenjujemo da je stanje BS veoma povoljno, a rezultati rada službenika policije po liniji bezbjednosti saobraćaja su dobri.

Takođe napominjemo da se saobraćajna patrola upućuje po prijavama građana iz oblasti javnog reda i mira, radi obezbjeđenja lica mjesta izvršenja KD, na trasama obezbjeđenja štićenih ličnosti, asistencijama, sprovodničkim službama idr., što dodatno utiče na rezultate iz oblasti bezbjednosti saobraćaja, pri čemu je evidentirani 1 slučaj smrtno stradalog lica (pješaka).

**JP KOMUNALNO – TIVAT**

U toku ljetnje turističke sezone (jun,jul i avgust) »Komunalno» D.O.O.-Tivat je prikupilo:

- 3.014 t komunalnog otpada,

- preko 126 t ambalažnog kartona-papira (selektovano) ,

- preko 2 t PET ambalaže(selektovano);

- preko 1900m3 zelenog otpada iz bašta i parkova,

- preko 700 m3 šuta, kamenja i zemlje,

- cca 200m3 kabastog otpada.

Svakodnevno su se obavljali poslovi čišćenja ulica, trotoara i šetališta. Dva puta sedmično se pralo gradsko šetalište sa Pinama i neustupljenim dijelom gradske plaže dok je specijalno vozilo „čistilica“ održavalo lokalne puteve od Lastve do Župe.

U Velikom gradskom parku kao i manjim gradskim parkovima pored svakodnevnog čišćenja (uklanjanje otpada, čišćenja staza, rigola) i održavanja (parkovskih klupa, kanti za otpatke) češće nego što je to bio slučaj ranijih godina izvršeno je grebuljanje otpalog, sasušenog lišća-iglica i time preduzete mjere zaštite od izbijanja požara imajući u vidu da je ove sezone bio jako dug period bez padavina.

Sušni period pogodovao je čišćenju oborinskih kanala, čije održavanje je u našoj nadležnosti, tako da smo u navedenom periodu uspijeli da pokosimo i očistimo više desetina kanala i potoka i na taj način spremno dočekamo nastupajući kišni period.

 Akcija «Neka bude čisto» (koji zajednički realizuju i finansiraju Ministarstvo održivog razvoja, Ministarstvo saobraćaja i pomorstva, Direkcija za saobraćaj, Opštine i njihova Javna komunalna preduzeća, Zavod za zapošljavanje CG i JP za upravljanje morskim dobrom CG) i ove sezone je dala vrlo dobre rezultate. Vođeni stručnim timom ljudi, radnici koji su zaposleni u okviru navedene akcije svakodnevno su bili angažovani na radovima u uklanjanju otpada, čišćenju (odvodnih rigola, kanala) i održavanju (košenja trave, ozelenjavanje) magistralnog i regionalnih puteva u dužini od oko 30km.

Pored navedenih radnici našeg preduzeća redovno su uklanjali otpada i čistili odvodne rigole, kanale sa lokalnih puteva ukupne dužine preko 20km.

Neustupljene plaže i obala duž cijele Opštine (od Veriga do Krašića - Petrovića) redovno su se čistile od raznih vrsta otpada (komunalni, gabaritni, zeleni i dr.). Neke plaže su zbog velike posjećenosti održavane i dva puta u toku dana.

Na obali Pine, pored 9 plovila iz bližeg okruženja (HN, BD, KO i TV) zabilježeno uplovljavanje 49 inostranih glisera, jahti, jedrilica i jedrenjak (4 sa hrvatskom, 29 sa američkom, 4 sa ruskom, 3 sa italijanskom, 4 sa poljskom, 2 sa srpskom i 3 sa crnogorskom zastavom).

U gradskoj marini (lučici Kalimanj) u toku sezone na usluzi mještana i turista svakodnevno je bila dizalica za plovne objekte nosivosti 5 t.

Za vrijeme svih kulturno-zabavnih manifestacija koje su se održale u našoj Opštini organizovano je prikupljanja otpada za vrijeme trajanja i nakon njihovog održavanja dok je na nekim manifestacijama naše društvo uzelo učešće i u samoj organizaciji (Bokeška maslina, Jadranske igre i dr.).

**JP VODOVOD I KANALIZACIJA**

Prema izvještaju JP „Vodovod i kanalizacija“ tokom turističke sezone (jun, jul, avgust), nije bilo prekida niti većih problema u vodosnabdijevanju na cijeloj teritoriji Opštine Tivat unatoč povećanju potrošnje.

**CENTAR ZA KULTURU TIVAT**

11. Festival Purgatorije je otvoren 21.juna, a završen 31.avgusta. Održano je 77 programa i to 10 takmičarskih predstava i 69 pratećeg programa:  34 pozoršnih predstava (za djecu i odrasle), 13 muzičkih programa, 7 književna programa, 9 likovnih programa, 4 ostalog programa (balet, film I sl.). Više od 11.000 izdatih karata, preko 18.000 posjetilaca i preko 1.500 učesnika programa. Festival je otvoren spektakularnim koncertnim izvođenjem scenske kantate KARMINE BURANE u izvođenju SNP Novi Sad na Svjetski dan muzike, a zatvoren svečanom dodjelom nagrada i izvođenjem mjuzikla SPAMALOT. Po ocjeni bloga “Belgrade ITD culture” Purgatorije je proglašen za najbolji regionalni festival 2015/2016.

Festival Purgatorije duboko je pustio svoje korjene i postao jedan od najprestižnijih festivala u regionu. Na njemu su bili prisutni najpoznatije kulturne institucije, najgledanije predstave i programi, velika imena umjetničkog stvralaštva regiona i na kraju brojna publika kako domaća iz Boke i Crne Gore tako i naši turisti koji su se odmarali na našem moru ali su imali veliku potrebu da budu dio kulturnih dešavanja na festivalu Purgatorije.

Tivatski festival , zahvaljujući svojoj besprekornoj organizaciji i vodjstvu, suštinskom htjenju da bude zbirno mjesto umjetnički relevantnih ostvarenja a ne tek  jedan u nizu ljetnjih festivala kojim gazduje duh površne zabave, festival je koji uživa ogroman ugled i značaj u pozorišnom svijetu. Postalo je pitanje umjetničkog prestiža biti u festivalskoj selekciji *Purgatorija*! Festival je stvorio širok krug svojih poštovalaca i razvio ogromno povjerenje i ljubav publike koja ga godinama prati i ocjenjuje.

Najznačajnije teatarske kuće regiona bili su naši gosti kao Atelje 212, pozorište Proscenium Beograd, Gavella Zagreb, CNP Podgorica, Music Muving teatar Bitola, Narodno pozorište Beograd, SNP Novi Sad, Bitef Beograd sa svojim najboljim ostvarenjima u protekloj godini. Velika rediteljska imena su imali svoje predstave na festivalu kao što je Milan Karadžić, Aleksandar Popovski, Andraš Urban, Ana Vukotić, Edvard Klug, Milan Nešković kao i legende regionanog glumista od Seke Sabljic, Anita Mančić, Nikola Kojo, Gordan Kičić, Svetozar Cvetković, i drugih. Selekcija Tanje Mandic Rigonat u takmicarskom djelu festivala bila je izrsna najboljih predstava koje su produkavane u regionu.

Muzički dio festivala osoben na svoj način počeo je maturantima i profestorima Muzičke škole Tivat, nakon čega su se ređala velika imena poput Srđana BUlatovića, DArka NIkčevića, grupe Viva vox, FA Tanec Skoplje, Radmila Karaklajić  do polufinalne večeri Festivala klapa  i kao i neponovljivog koncerta i proslave 50 godina od nastanka pjesme BOKEŠKA NOĆ autorke Maje PErfiljeve.

Književni program izmedju ostalih okupio je najpoznatija književna imena regiona kao sto su  Milan Draško, Blagota MItrić, Đuro RAdosavović, Aleksandar Gavranići drugi. U sklopu Festivala bile su dvije promocije monografija i to Crteži Ivana Kneževića  i monografija KRTOLJSKE PRIČE autora Zorana Mujbegovića.

Kontinuirani likovni program u toku festivala ponudio je likovnoj publici izmedju ostalih i takva umjetnička imena kao sto su Milutin Obradović, Milenko Peričić, Milijana Vujović, Stevan Kordić i drugi.

U toku festivala održane su i dvije premijere i to pozorišne predstave TRE SORELLE koju smo radili u koprodukciji sa FDU Cetinje i pozorišne predstave KOŠTANA koju smo radili u koprodukciji sa SNP Novi Sad i SKC Novi Sad.

Važna činjenica koju treba saopštiti jeste da je tokom festivala redovno bilo šest predstava Centra za kulturu sto je veliki kapital za razvoj ustanove i kulture ovoga grada

**Odluka žirija:**

**NAGRADA ZA NAJBOLJU PREDSTAVU** dodjeljuje se ***Monooperi  DNEVNIK JEDNOG LUĐAKA****u produkciji Moving Music Theatre - Bitola, Makedonija*

**NAGRADA ZA NAJBOLJE GLUMAČKO OSTVARENJE**, dodjeljuje se glumcu **MIRKU VLAHOVIĆU***za ulogu:  knjaza Nikole Petrovića  u pozorišnoj predstavi ŠĆERI MOJA– Crnogorskog narodnog pozorišta Podgorica – Crna Gora*

**NAGRADA ZA GLUMAČKU BRAVURU** dodjeljuje se glumcu **RAKAN RUSHAIDAT***za ulogu oca  u pozorišnoj predstavi MRZIM ISTINU– Teatar & TD, Zagreb – Hrvatska*

**SPECIJALNA NAGRADA** za umjetničko dostignuće dodjeljuje se **pozorišnoj predstavi PTICE** *u produkciji Bitef  teatra iz Beograda, Srbija*

Pozorišna nagrada  «Ivana Tomičić» koju dodjeljuje Centar za Kulturu Tivat, za 2016. godinu dobio je BRANKO ILIĆ, glumac, za izuzetan doprinos u razvoju pozorišnog izraza.

**RADIO TIVAT**

Radio Tivat je program po ljetnjoj šemi emitovao od 20. juna do 5. septembra. Velika pažnja posvećena je temama iz turizma i ukupnoj turističkoj ponudi Tivta.

Najviše tema iz turizma emitovano je u specijalnim emisijama „Radio suncobran“ uživo sa terase hotela „Palma“, svakog radnog dana od 10-12 sati  i „Vrelina dana“ radnim danima od 16-19 sati, vikendom od 13-15 sati. Takođe, festival Purgatorije je ispraćen sa specijalnim Hronikama Purgatorija. Ukupno je emitovano 60 emisija koje su i reprizirane.

Osim toga u svakodnevnom programu prioritet su bile teme iz turizma, intervjui sa turistima i turističkim radnicima, ankete, najave događaja i izvještaji sa tih događaja. Najznačajnije informacije iz turizma objavljene su i na sajtu Radio Tivat koji je u prosjeku ljetos imao, dnevno, oko dvije hiljade posjetilaca.

Kompletna novinarsko tehnička ekipa uložila je veliki trud da program i sajt budu zanimljivi, raznovrsni, sadržajni i edukativni.

**SLUŽBA ZAŠTITE TIVAT**

Osnovni i prioritetni zadatak ove službe je zaštita od požara i ostalih akcidenata. To obavljamo preventivnim i represivnim metodama(gašenjem), pored ovih zadataka Služba zaštite i spašavanja Tivat je bila prisutna na svim kulturnim dešavanjima u gradu.

Naš skromni doprinos turističkoj sezoni se ogledao u poboljšanju čistoće naših ulica tako da je SZS Tivat u više navrata prala ulice i trotoare u gradu i za to utrošila preko 200000 lt. vode. Što se tiče intervencija iz oblasti zaštite i spašavanja možemo reći da požara na otvorenom je bilo dosta manje nego ranijih godina ali je bio povećen broj drugih intervencija i to:

Jun 2016:

* Poplave, 4 intervencije (13/14.06.2016)
* Požari na objektima, 5 intervencija
* Pretraga terena i akcije spašavanja naše sugrađanke (25.06.2016)

Jul 2016:

* Ukupno 13 intervencija na objektima od čega 1 veća (22.07.2016 požar na objektu „Aroma“ u centru grada)

Avgust 2016:

* Pretraga terena za nestalim turistom – francuski državljanin, 5 dana.
* Požari na otvorenom, 3 intervencije (od čega jedna, ispomoć kolegama u Ulcinju)
* Požari na objektima, 4 intervencije.

**JP ZA UPRAVLJANJE MORSKIM DOBROM** **CRNE GORE**

Prema podacima **JP za upravljanje Morskim dobrom** **Crne Gore**, u Tivtu je ovog ljeta zaključeno 23 Ugovora o ustupanju kupališta na korišćenje i to:

|  |  |  |  |
| --- | --- | --- | --- |
| R.br. | Naziv kupališta | Broj lokacije | Naziv korisnika |
|  | Opatovo  | 3B | Five Star Montenegro d.o.o., Tivat |
|  | Opatovo  | 3C | Five Star Montenegro d.o.o., Tivat |
|  | Donja Lastva | 4B | „Corleone“ d.o.o., Tivat |
|  | Donja Lastva | 4A1 4A2 | HTP „Mimoza“ AD, Tivat |
|  | Seljanovo | 5C | San invest“ d.o.o, Tivat |
|  | Seljanovo | 5B | TA-NORMA d.o.o., Tivat |
|  | Ponta Seljanova | 5A | „Ponta Seljanovo“ d.o.o., Tivat |
|  | Istočno od Pina | 6B | „Olive invest“ d.o.o., Tivat |
|  | Ispred hotela Palma | 6D | „Primorje“ hotels & restaurants a.d., Tivat |
|  | Istočno od Pina | 6C | „Olive invest“ d.o.o., Tivat |
|  | Belane | 7A | „Rotor“ d.o.o. |
|  | Kukoljina | 8A | Slobodan Vujović, Tivat |
|  | Kalardovo | 9A | „Kalardovo plus“ d.o.o., Tivat |
|  | Obala Đuraševića | 10B | „Sammcomerc“d.o.o., Tivat |
|  | Obala Đurašvića | 10D | „Vizantia club“ d.o.o., Tivat |
|  | Solila – Stara Račica | 10A | „Movida“ d.o.o., Tivat |
|  | Krašići | 11C | „Onna grouop“ d.o.o., Tivat |
|  | Krašići | 11C | „Onna grouop“ d.o.o., Tivat |
|  | Krašići | 11B | „Francesković“ d.o.o., Tivat |
|  | Krašići | 11A | „Šturri“ d.o.o., Tivat |
|  | Plavi horizont | 12A1 | „QD Hotel and Property Investment Montenegro“ d.o.o. |
|  | Plavi horizont | 12A2 | „QD Hotel and Property Investment Montenegro“ d.o.o. |
|  | Oblatno | 13A | „Monte Vojage“ d.o.o., Tivat |

# Više detalja o navedenim ugovorima, kao i o izdatim UT uslovima i rješenjima za rad istih možete pogledati na linku:  <http://morskodobro.com/index.php/component/ugovori/ugovori?grad=tivat>

# Što se tiče nosilaca priznanja “Plava zastavica” za pomenutu opštinu, to su kupališta Almara beach, Plavi horizonti i Kalardovo.

# Problemi koji su se javljali u toku trajanja ljetnje turističke sezone i koji su najčešće prijavljivani od strane prisutnih na kupalištima odnosili su se, kao i u ostalim primorskim opštinama, na nepoštovanje pravila o postavljanju plažnog mobilijara- tzv. pravila 50 – 50.

**LUČKA ISPOSTAVA TIVAT**

Prema izvještaju Lučke kapetanije Kotor (Lučka ispostava Tivat) u teritorijalne vode Crne Gore, preko graničnog prelaza u Tivtu, u toku ljeta ušlo je ukupno 1.200 plovila sa 7.797 lica.

Po mjesecima (sa uporednim podacima sa prošlom godinom):

|  |  |  |
| --- | --- | --- |
|  | **Plovila** | **Putnici** |
| **2016** | **2015** | **Index 16/15** | **2016** | **2015** | **Index 16/15** |
| Jun | 259 | 297 | 87 | 976 | 1.967 | 50 |
| Jul | 501 | 446 | 112 | 2790 | 2.789 | 100 |
| Avgust | 518 | 457 | 113 | 3521 | 3.041 | 116 |
| **Ukupno:** | **1.278** | **1.200** | **107** | **7.287** | **7.797** | **93** |

**PORTO MONTENEGRO**

Vodeća matična luka za superjahte i luksuzno nautičko naselje Porto Montenegro i ovog ljeta šarmirala je ljubitelje putovanja iz svih krajeva svijeta. Spektakulatni hotel *Regent Porto Montenegro*, bazenski kompleks Porto Montenegro jaht kluba, noćni klub *Platinum*, brojnidogađaji, regate, svojevrsni *art-punktovi* u promenadi naselja, kreiraju upečatljiv identitet mondenske tivatske marine kao najuzbudljivije šik destinacije na crnogorskoj na obali.

**Marina,** sa svojih 450 vezova, od kojih 150 vezova za superjahte do 250m, bilježi odličnu popunjenost tokom cijele godine, i uživa povjerenje kapetana i vlasnika brodova kao matična luka jer nudi najmodernije vezove, ali i posjećenost onih plovila koja samo krstare vodama Crne Gore. Ovog ljeta, popunjenost nije padala ispod 80% raspolozivih kapaciteta, a najveci broj jahti plovilo je pod zastavom Italije, Malte, Velike Britanije, SAD-a.

Sadržaj marine obuhvata i predstavništva brojnih *yachting* agencija, ali i prodavnice nautičke opreme koja pruža sveobuhvatnu logističku i sigurnosnu podršku plovilima u marini, obezbjeđujući potrebne djelove za brodove, dok *Porto Montenegro Jahting Klub* organizuje niz,regata, brodskih trka i školu jedrenja.

Ključni nautički događaj Myba Pop-up Superyacht Show, obilježio je tri vodeća mjeseca u ljetnjoj nautičkoj sezoni u marini. Drugo izdanje eskluzivnog nautičkog događaja *MYBA Pop-Up Superyacht Show* u Porto Montenegru, okupilo je 22 superjahte dužine između 24 i 58 metara, te preko 120 brokera, kapetana, agenata, zastupnika i predstavnika jahting industrije iz cijelog svijeta, koji su stigli u Boku Kotorsku s namjerom da istraže sve šanse i prednosti ovog područja za razvoj industrije čarterovanja jahti.

Na impresivnoj listi posjetilaca ovog događaja, koji je tokom prethodna tri dana svrstao Porto Montenegro u „svjetsku nautičku pozornicu i komunikacionu platformu za brokere“, nalaze se najpoznatija imena svjetske jahting i čarter industrije poput kompanija *Fraser, Burgess, Ocean Independence, Northrop & Johnson, CharterWorld, Camper & Nicholson, YCO, IYC, Bluewater, CSO Yachts* i *Edmiston*.

Novi *B2B* nautički događaj MYBA-u organizovali su nautički centar Porto Montenegro i prestižna međunarodna asocijacija jahting brokera MYBA, sa namjerom da stručnoj javnosti predstave sve prednosti ovog područja za razvoj industrije čarterovanja jahti. Na impozantnoj nautičkoj promenadi na mulu 1 u Porto Montenegru našle su se superjahte *Lord of the Seas* (58m), JoyMe (49,91m), *Reve D’Or* (46m), *Daima* (42,5m).

Superjaht marina Porto Montenegro predvodi listu deset novih ekskluzivnih svjetskih marina koju je sačinio uticajni međunarodni portal *Yachting Pages* – činjenica da nakon okončane izgradnje druge faze marine, Porto Montenegro na vez može prihvatiti i najveće jahte na svijetu, dužine čak do 250 metara, pokazuje konkurentnost Crne Gore etabliranim mediteranskim šik marinama poput italijanskog Porto Cerva ili španskog Puerto Banusa. Na impresivnoj listi posjetilaca druge edicije *Myba Pop-Up Superyacht* događaja, od 2. do 4. septembra, koji je svrstao Porto Montenegro u „svjetsku nautičku pozornicu i komunikacionu platformu za brokere“, naći će se najpoznatija imena svjetske jahting i čarter industrije.

PMYC Članovi *Porto Montenegro Jahting kluba*, svjetska nautička klijentela, rezidenti naselja i njihovi gosti, i ovog ljeta su uživali u PMYC kompleksu čiji je zaštitni znak 64m dug *infinity* bazen, sa elegantno postavljenim ležaljkama, plažnim krevetima i baldahinima uz ivice bazena, sa kapacitetima za 188 gostiju. PMYC bazen je ovog ljeta uvršten, od strane renomiranog magazina „Hero & Leander“, na listu najljepših bazena svijeta, pa nije iznenađenje da je ovaj svojevrsni hot-spot, koji se nadnosi nad morem, savršena lokacija za ljubitelje plivanja, dobre usluge i osvježavajućih koktela.

Uz bazen, svi posjetioci mogu degustirati delicije mediteranske kuhinje na privatnoj terasi namijenjenoj gostima *PMYC restorana*, i u ekskluzivnom gastro iskustvu na krovu restorana *De Gustibus* - perfektno pozicioniranom, sa pogledom na zalazak sunca iznad bazena. Svježu ribu i morske plodove svakodnevno donose bokeški ribari, a kulinarski specijaliteti se spremanju po lokalnoj recepturi.

Noćni klub *Platinum*, i ove godine donio je sofisticiranu dimenziju noćnog života i zabave – kao jedini crnogorski član prestižne asocijacije najekskluzivnijih restorana i klubova na svijetu *The World’s Finest Clubs.* Platinum drugu godinu za redomparira njujorškom clubbing-u, a estetski i produkcijski je u ravni sa diskotekama Ibice ili Kana. Ekskluzivan ambijent je osmišljen kao minimalistički, a karakteriše ga savršeno uklopljen mediteranski šmek konceptualnog kompleksa PMYC-a.

**Nautičko naselje**

*Početak izgradnje hotelske rezidencije Regent Pool Cub Residences*

Nakon uspjeha koji je postigao hotel Regent Porto Montenegro koji je otvoren prošle godine i završene rezidencijalno-poslovne zgrade Ksenija u junu mjesecu 2015, kompanija Adriatic Marinas počela u decembru prošle godine izgradnju rezidencijalnog kompleksa Regent Pool Club, koji će se nalaziti neposredno uz hotel Regent, sa modernim šik jednosobnim, dvosobnim i trosobnim stanovima. Rezidenti će moći da uživaju u privatnom baštenskom kompleksu, kao i tri bazena - *in\_nity* bazenu, klasičnom i bazenu za djecu. Klasični 25-metarski bazen imace opciju zagrijavanja, tako da će omogućiti uživanje i plivanje tokom cijele godine. Rezidencijalne usluge biće na najvišem nivou kvaliteta i pogodnosti kakve nudi i hotel *Regent* sa pet zvjezdica – menadžment će voditi brigu o održavanju stanova, prema zahtjevima vlasnika. Rezidenti će biti članovi *PM Kluba vlasnika*, i uživace u svim beneficijama - dostupnost konsijerž usluge 24 sata, obezbjeđen parking, dostupna usluga dizajna i opremanja enterijera. Nova zgrada imaće ukupno 62 stana, od 74 do 344 kvadratna metra.

Ove godine, više nego ikada do sada, Porto Montenegro ponudio je veliki izbor različitih gastronomskih iskustava koje mogu zadovoljiti i najistančanije ukluse. Tu su delicije internacionalne ili autentične tradicionalne kuhinje Mediterana, koje posjetioci mogu degustirati u jednom od četiri restorana u naselju. Uživajte u jednom od provjerenih i sada već kultnih restorana – Al Posto Giusto, koji je svojom prepoznatljivom rustičnošću postao omiljeno mjesto za užitak u italijanskim specijalitetima, ali i selfijima; One koji nudi najbolju mediteransku kuhinju uz čašicu šampanjca i najskuplji pogled u zemlji, na samom Mulu 1, gdje su vezane najveće jahte u marini, Mitsu – vjerovatno najbolji suši na obali, a odnedavno sofisticirani konceptualni libanski restoran Byblos koji nudi novu dimenziju gastro iskustva – “zesty mezze”, sočna predjela, marinirana jela i zalogaji s aromatičnim biljem i začinima koje pripremaju iskusni libanski kuvari po tradicionalnoj recepturi. Novitet ovog ljeta je koncept-pekara *BREAD,* koja nudi delicije bez glutena, zdrave smoothies, kao i odličnu selekciju francuskih peciva, što pokazuje da zdravo može da bude i izuzetno ukusno, što je upravo i misija i strast BREAD tima, podjeliti tajnu ovog nevjerovatnog spoja. I ove godine sa nama je bio i najukusniji sladoledni brend na obali – Moritz Eis, ali i popularni bar The Clubhouse, na novoj lokaciji, u rezidenciji Ksenija, tik uz tivatsko šetalište Pine.

A ako sve ovo nije privuklo vašu pažnju, tu je i novi koncept „otvorene kuhinje“, gdje se sa kuvarom možete dogovoriti o specijalnom meniju dizajniranom samo za vas, i vaše posebno veče, bilo da je privatno ili poslovno, u elegantnom, a ipak nepretencioznom ambijentu nove privatne kuhinje u okviru restorana Al Posto Giusto.

U cilju promovisanja crnogorske autohtone gasto tradicije, Pijaca domaćih proizvoda imala je svoja izdanja 11. i 12. jula i 13. i 14. avgusta, ali i 3. i 4. septembra, a svi posjetioci su uživali u degustaciji organskih autohtonih proizvoda iz svih krajeva Crne Gore: sušenom kandiranom voću, specijalitetetima od maslina, medu pomiješanom sa cimetom, tamnom čokoladom i orahom, kolačima i slatkišima bokeljskih domaćica, domaćem hlebu, i ostalim organskim gastro delicijama. Četvrta edicija čuvenog salona vina Superwine na bazenskom kompleksu PMYC okupila je 1. i 2. jula više od 20 renomiranih domaćih i evropskih proizvođača vina, uz specijalne goste i izuzetnu zabavu.

**Intenzivan kalendar događaja u nautičkom naselju**

Stjecište savremene svjetske umjetnosti

Vodeća britanska galerija savremene umjetnosti *Mead Carney* iz Londona, i ovog ljeta otvorila je svoja vrata, sa novim atraktivnim umjetničkim postavkama – nova serija umjetnika Roberta Marsa pod nazivom *Zlatno doba*, bila je postavljena tokom jula i avgusta, a prokazala je pop-art stil američkih zvijezda 50-ih i 60-ih godina prošlog vijeka.

Zidove *Zbirke pomorskog nasljeđa* krasile su umjetnine najvećih imena iz regiona – crnogorska galerija *Gayo* dovodi umjetnika Sava Pekovića, koji će se predstaviti sa ciklusom radova Mediterranean Cycle Absence of Presence. Izložba bila postavljena od 11. do 17. jula, a već 18. juna na istom mjestu prezentovana je umjetnost poznatih crnogorskih umjetnika, braće Mladena i Željka Đurovića. Njihova izložba inspirisana ženom, koja predstavlja čuvara ličnih i istorijskih impresija, a biće postavljena do kraja jula.

Beogradska umjetnica Marija Đurić predstavila se sa novom, hrabrom, atraktivnom postavkom *Karnevalizacija života,* od 1. do 14. avgusta.Uz moralno i intelektualno pravo da se temom karnevala bavi baš u Boki čija je tradicija maškarada dominantna, Marija je podsjetila na veselu stranu života, poigravajući se glamurom i modom, stvarajući velike cipele i raskošne haljine od četiri metra.

Selekcija slika pod nazivom *Oh! Your Pretty Things,* poznate italijanske galerije sa Kaprija Liquid Art System, prezentovana je od 15. avgusta do 15. oktobra, u Zbirci pomorskog nasljeđa.

Mudro osmišljen koncept art punkt-a podgoričke galerije Pizana, ovog ljeta krasila je postavka crnogorskih likovnih stvaralaca u zgradi Ksenija, a kroz postavku ove godine posjetioci mogli su pratiti raznolikost savremene likovne scene, jer je riječ o individualcima sa jasno definisanim stvaralačkim integritetom.

Podgorička galerija *Konsul* je u korporativnoj zgradi kompanije Adriatic Marinas tokom ljeta predstavila dvije postavke aktivnih crnogorskih slikara i vajara. Nautičkoj klijenteli se do 15 jula predstaviti umjetnici Tijana Dujović, Željko Reljić, Nikola Radović, Milutin Obradović, Miloš Miki Popović, Vladislav Patrić, Ratko Odalović, a od 15. jula do 15. avgusta autori Nikola Gvozdenović, Dragan Karadžić, Vojo Tatar, Predrag Gazivoda, Vojo Vlahović.

**Najbolji šoping na obali**

Dizajnerski butici i svjetski brendovi rangirali su tivatsko nautičko naselje kao mjesto modne destinacije koja parira Kapriju i Monaku - u promenadi modnih jedinica i konceptualnih radnji, mogu se pronaći ultraluksuzni odjevni komadi i aksesoari. U glavnoj šoping ulici Porto Montenegra nalaze se i konceptualne radnje, među kojima je i Fashionistas Shop-in-Shop Galerija - za stilizovane modne znalce i one koji uživaju u tome da sebi priušte najnoviji model iz prefinjene kolekcije Balenciaga, Diane von Furstenberg, Dolce & Gabbana, Dries Van Noten, La Perla, Moncler, Philipp Plein, Tom Ford i mnogi drugi.

Kupoholičarke zasigurno uživaju i u ekskluzivnom butiku Mooi u kome se mogu naci nove kolekcije prestiznih brendova Celine, Chloe, Dita, Isabel Marant, Marni, Saint Laurent, Thom Browne, Valentino, Victoria Beckham i mnogi drugi. . Naselje nudi i siroku lepezu plažnih outfit-a kroz Heidi Klein radnju cija je ovo specijalnost. Italijanski modni brend Genny za dame sa sofisticiranim stilom, u najnovijoj ljetnjoj kolekciji aludira na hiper glamuroznu atmosferu `80tih sa svojim jedinstvenim art deco motivima. Brend Misahara na novoj lokaciji u srcu naselja nudi najluksuzniji nakit koji se dizajnira u Njujorku, inspirisan toplinom i svjetlucanjem Jadranskog mora, te zlatnim pijeskom Sahara pustinje. Konceptualna radnja Supermarket ostaje dosledna svom konceptu uvodeci nova iznenadjenja za sve posetioce. Shubeshu radnja cipela nudi fanki, optimisticnu obucu za zene, muskarce i djecu brendova Anniel, Caruso, Leghila, Pretty Ballerinas i jos mnogih drugih fanki dizajnerskih brendova. Luksuzna radnja satova Excelsior, novitet u naselju, ce nam predstaviti prestizne brendove satova kao sto su Cartier, Chopard, Vacheron Constantin i drugi.

**LUŠTICA BAY**

Ljeto 2016. je bilo jedno od najproduktivnijih u istoriji projekta Luštica Bay do sada. Pored intenzivne izgradnje više stambenih blokova sa novim jedinicama, kalendar dešavanja je bio prepun interesantnih koncerata, izložbi i td.

U poslednja 3 mjeseca izgradnja objekata odvija se ubrzanim tempom, pa su prve 4 zgrade novog stambenog bloka već potpuno otkrivene sa završenim fasadama, u kojima su započeti unutrašnji finalni radovi. Osim stambenog bloka Lavanda, započeta je izgradnja stambenog bloka Ruzmarin, dok su iskopine rađene i na lokaciji 5 ekskluzivnih vila u marina naselju. Posebno izdvajamo postizanje dogovora sa hotelskom grupacijom GHM, koja stoji iza renomiranog medjunarodnog luksuznog lanca hotela „The Chedi“, hotelskog brenda koji će upravljati prvim hotelom u projektu - The Chedi Luštica Bay, čija izgradnja će se intenzivirati nakon ljeta.

Što se događaja u Luštici Bay tiče, posebno ističemo 2 velika koncerta sa uspješnim svjetskim umjetnicima iz svijeta muzike, koncert Soul & Jazz pjevačice Joss Stone, te koncert našeg proslavljenog klasičnog gitariste Miloša Karadaglića. Osim dva navedena događaja, upriličili smo mnoge sedmične roštilje za stanovnike naselja Luštica Bay, kao i golf takmičenja, promocije književnih ostvarenja te izložbe slika i fotografija. Obnovili smo i uspješne saradnje sa Centrom za kulturu Tivat i festivalom Kotor Art, te otpočeli novu saradnju sa fondacijom Operosa – te realizovali događaje poput opere „Lo Spettacolo“, koncerta egipatskog kvarteta Nile Waves i večeri „Classical moment“, koncerta tria Balkan „Veče Piazzolle“, kao i već spomenutog koncerta Miloš Invites, na kojem smo imali prilike slušati našeg gitaristu u pratnji njegovih cijenjenih kolega Andreasa Ottensamera i Kesnije Sidorove.

Osim pomenutih događaja i novosti po pitanju izgradnje projekta, značajno je dodati da je u toku ljeta organizovan značajan broj medijskih posjeta, sa lokalnim, regionalnim te internacionalnim predstavnicima medija koji će u predstojećim mjeseca izdati veliki broj članaka u internacionalnim publikacijama u kojima će se prvenstveno promovisati Opština Tivat i Crnu Goru, kroz prizmu projekta Luštica Bay.

**SLUŽBA TELEFONA 1300**

Služba telefona za informacije, sugestije, pritužbe i pohvale specijalnog broja **08000 1300**, za potrebe Nacionalne turističke ogranizacije, **u periodu od 1. juna do 30. juna 2016. godine primila je ukupno 84 poziva. Od ukupnog broja 48 poziva se odnosilo na informacije i 36 poziva na pritužbe.** U ovom periodu nije pristiglo poziva koji su se odnosili na pohvale.

|  |  |
| --- | --- |
| 01.06. – 30.06. |  |
| Informacije | 48 |
| Pritužbe | 36 |
| Pohvale | 0 |
| **Ukupno:** | 84 |

**Uopšteno pritužbe na:** Buka, Bacanje smeća, Neljubaznost osoblja, Izvođenje radova, Nepoštovanje propisa.

**Uopšteno informacije za:** Boravišnu taksu, Red vožnje, Kontakti autobuskih stanica, Regulativa za plaže, Brojevi službi, Informacije o call centru, Potrebna dokumenta za dolazak u Crnu Goru.

**01.07. – 31.07.** - Služba telefona za informacije, sugestije, pritužbe i pohvale specijalnog broja **08000 1300**, za potrebe Nacionalne turističke ogranizacije, **u periodu od 1. jula do 31. jula 2016. godine primila je ukupno 243 poziva. Od ukupnog broja 99 poziva se odnosilo na informacije i 144 poziva na pritužbe.**

|  |  |
| --- | --- |
| 01.07. – 31.07. |  |
| Informacije | 99 |
| Pritužbe | 144 |
| Pohvale | 0 |
| **Ukupno:** | 243 |

**Uopšteno pritužbe na:** Buka, Dugo čekanje na graničnim prelazima, Bacanje smeća, Neljubaznost osoblja, Nepoštovanje propisa o slobodnom dijelu plaže, Nelegalni izdavaoci smještaja, Nelegalni rad ugostiteljskih objekata.

**Uopšteno informacije za:** Iznosu boravišne takse i gdje se može uplatiti, Red vožnje, Kontakti institucija, Brojevi službi, Informacije o viznom režimu, Potrebna dokumenta za dolazak u Crnu Goru, Informacije o smještaju, Informacije o manifestacijama, Informacije o uslovima na putu i vremenskim prilikama.

**01.08. – 31.08. -** Služba telefona za informacije, sugestije, pritužbe i pohvale specijalnog broja **08000 1300**, za potrebe Nacionalne turističke ogranizacije, **u periodu od 1. avgusta do 31. avgusta 2016. godine primila je ukupno 151 poziv. Od ukupnog broja 66 poziva se odnosilo na informacije, 83 poziva na pritužbe i 2 poziva na pohvale.**

|  |  |
| --- | --- |
| 01.08. – 31.08. |  |
| Informacije | 66 |
| Pritužbe | 83 |
| Pohvale | 2 |
| **Ukupno:** | 151 |

**Uopšteno pritužbe na:** Buka, Neprofesionalno poslovanje hotela, Zastoji u saobraćaju, Smeće i deponije, Generalno neljubaznost u ugostiteljskim objektima, problemi sa naplatom boravišne takse, neizdavanje fiskalnih računa, nestašica električne energije, nepoštovanje propisa o kupalištima (neurednost plaža, skuteri i brodići u blizini plaže, nepoštovanje propisa o slobodnom dijelu plaže), nelegalno izdavanje smještaja, taxi usluge, nelegalna gradnja, naplata parkinga

**Uopšteno informacije za:** Iznosu boravišne takse i gdje se može uplatiti, Red vožnje, Kontakti institucija, Brojevi službi, Informacije o viznom režimu, Potrebna dokumenta za dolazak u Crnu Goru, Informacije o smještaju, Informacije o manifestacijama, Informacije o uslovima na putu i vremenskim prilikama, Informacije o turističkim ponudama.

Svaka primljena žalba, pohvala se evidentira pri čemu automatski slijedi faza procesuiranja. Kontaktira se inspekcija ili ustanova koja je nadležna za određenu žalbu i turista ukoliko želi povratnu informaciju informiše se u toku istog ili narednog dana, tako što ponovo kontaktira centralu Call Centra i dežurni operater mu daje povratnu informaciju o ishodu intervencije (ako mu je proslijeđena od strane nadležne inspekcije).

**Napomena:** Ponekad jedan poziv podrazumijeva više različitih žalbi, stoga je broj žalbi u tabeli veći nego što je gore navedeno (jer je gore navedeno po broju poziva).

**OPŠTINA TIVAT**

U prvih osam mjeseci 2016. godine izdata su 64 nova rješenja o pružanju usluga smještaja u domaćinstvu, 69 riješenja o rekategorizaciji, te 6 odjava djelatnosti. U periodu od 01.01.2016. do 31.08.2019. godine po osnovu Boravišne takse naplaćeno je 283.081,73 € što je povećanje od 67 %, po osnovu Članskog doprinosa turističkim organizacijama naplaćeno je 70.699,27 €, što je povećanje od 36 %, dok je po osnovu Turističke takse naaplaćeno 171.809, 95 €, što je povećanje od 18 % u odnosu na isti period prošle godine.

PREGLED SMJEŠTAJNE STRUKTURE NA OSNOVU IZDATIH RJEŠENJA U PRVIH 8 MJESECI 2016. GOINE

|  |  |  |  |  |  |
| --- | --- | --- | --- | --- | --- |
| **VRSTA SMJEŠTAJNE JEDINICE** | 4 \*\*\*\* | 3\*\*\* | 2\*\* | 1\* | **UKUPNO** |
| **SOBE** | 6 | 18 | 15 | / | **39** |
| Broj ležajeva | 12 | 45 | 33 | / | **90** |
| **APARTMANI** | 39 | 31 | 20 | / | **90** |
| Broj ležajeva | 111 | 78 | 48 | / | **237** |
| **KUĆA ZA IZNAJMLJIVANJE** | 3 | / | / | / | **3** |
| Broj ležajeva | 18 | / | / | / | **18** |

**NAPOMENA:**

**INFORMACIJA O ODVIJANJU TURISTIČKE SEZONE – LJETO 2016.**, rađena je na osnovu izvještaja dobijenih od navedenih subjekata.

Obrada:

Turistička organizacija Tivat